วิธีดูแลระยะยาว
ทุกคนล้วนมีผิวประเภทใดประเภทหนึ่ง ไม่ว่าจะเป็นผิวปกติ ผิวแห้ง ผิวบอบบางแพ้ง่าย ผิวมัน หรือผิวผสม หากคุณรู้ประเภทผิวของตัวเอง คุณก็จะสามารถเลือกผลิตภัณฑ์บำรุงผิวที่เหมาะสม และรักษาสิวได้โดยลดการระคายเคืองให้เหลือน้อยที่สุด ถ้าคุณไม่รู้ประเภทผิวของตัวเอง จะปรึกษาแพทย์ผิวหนัง ช่างแต่งหน้าหรือพนักงานในร้านขายเครื่องสำอางหรือผลิตภัณฑ์บำรุงผิวก็ได้ พวกเขาจะทดสอบผิวของคุณและให้คำแนะนำในการดูแลผิว  ผิวปกติ: แทบมองรูขุมขนไม่เห็น ผิวไม่แพ้ง่าย สีผิวสม่ำเสมอ ผิวแห้ง: รูขุมขนเล็ก มีรอยแดง ๆ ผิวไม่ค่อยยืดหยุ่นและดูหมอง ผิวแพ้ง่าย: ผิวมักจะแดง คัน แสบ หรือแห้งเมื่อสัมผัสกับสิ่งที่ทำให้ระคายเคือง ผิวมัน: รูขุมขนใหญ่ ผิวมัน มีสิวเสี้ยน สิว และรอยอื่น ๆ ผิวผสม: ผิวปกติในบางบริเวณ ผิวแห้งหรือมันในจุดอื่น โดยเฉพาะบริเวณทีโซน พยายามล้างหน้าด้วยความอ่อนโยนที่สุดที่เท่าเป็นไปได้ในบริเวณที่เป็นสิว และให้ใช้น้ำอุ่น ไม่ใช่น้ำร้อน สบู่อ่อน ๆ ของยี่ห้อโดฟ (Doves) เจอร์เกนส์ (Jergens) และไดอัล (Dial) ได้รับการออกแบบมาเพื่อลดปัญหาสิวแต่ไม่ทำให้ผิวแห้งหรือระคายเคือง หรือคุณจะใช้โฟมล้างหน้าที่ประกอบด้วยสารที่ช่วยรักษาและป้องกันสิวอย่างกรดซาลิซิลิกก็ได้ ล้างหน้าด้วยนิ้วมือที่สะอาดและอย่าใช้อุปกรณ์ที่จะทำให้ผิวระคายเคืองอย่างเช่นใยบวบหรือผ้า แค่มือของคุณก็พอแล้วสำหรับการล้างหน้า เพราะของอย่างอื่นท่าทางจะทำให้รู้สึกเคืองผิวมากกว่าช่วยผิว การดื่มน้ำเยอะ ๆ ช่วยให้ร่างกายสุขภาพดีและทำงานได้อย่างมีประสิทธิภาพ นอกจากนั้น ถ้าคุณดื่มน้ำก็น่าจะแปลว่าคุณไม่ดื่มเครื่องดื่มที่น้ำตาลสูง เช่นน้ำผลไม้ น้ำอัดลม หรือเครื่องดื่มชูกำลัง ซึ่งเป็นเรื่องที่ดี เพราะมีหลักฐานเพิ่มขึ้นเรื่อย ๆ ว่าสิ่งที่คุณบริโภคเข้าไปมีส่วนเกี่ยวข้องกับปริมาณสิวที่จะเกิดด้วย การดื่มน้ำมาก ๆ จะช่วยให้ผิวได้รับน้ำเพียงพอ ทำให้ผิวดูเต่งตึงสุขภาพดี นี่จะเป็นการช่วยกำจัดเซลล์ผิวที่ตายแล้ว ทำให้ผิวนุ่มและเนียนขึ้น จะซื้อสครับหรือสารเร่งการผลัดเซลล์ผิวมาใช้ก็ได้ แต่จำไว้นะว่าใช้เยอะไม่ได้ดีเสมอไป การขัดผิวเกินอาทิตย์ละครั้งอาจทำให้ผิวแห้งและระคายเคืองได้ แม้ว่าการได้รับแสงแดดนิดหน่อยจะเป็นเรื่องที่ดี แต่ถ้าได้รับมากเกินไปก็อาจทำให้ผิวหน้าแดงและระคายเคืองได้ นอกจากนั้น รังสียูวียังทำให้เกิดจุดด่างดำบนใบหน้าและเพิ่มความเสี่ยงต่อการเป็นมะเร็งผิวหนังอีกด้วย ฉะนั้นก่อนออกจากบ้าน ควรทามอยส์เจอร์ไรเซอร์ที่มีค่า SPF 30-45 โดยปกติแล้วมักไม่มีความจำเป็นจะต้องใช้ผลิตภัณฑ์ที่มี SPF สูง ๆ เพราะ SPF 30 และ 45 ก็ป้องกันรังสีที่เป็นอัตรายได้มากกว่า 90% แล้ว วัยรุ่นกับสิวเป็นของคู่กัน แต่สิวนั้นเกิดได้จากหลายปัจจัย สาเหตุของสิวมีดังต่อไปนี้:  ความเปลี่ยนแปลงทางฮอร์โมน: อาจเกิดจากการเริ่มเข้าสู่วัยหนุ่มสาว การกินยาบางชนิด การกินยาคุมกำเนิด ฯลฯ อาหาร: ผลิตภัณฑ์นมและกลูเตนอาจทำให้เป็นสิวได้ ผมที่ไม่ได้สระ: น้ำมันในผมอาจอุดตันรูขุมขน โดยเฉพาะบริเวณรอบ ๆ กระหม่อม ถ้าคุณใช้เครื่องสำอาง หลังจากล้างหน้าแล้วก็อาจจะยังมีเครื่องสำอางหลงเหลือติดอยู่ในรูขุมขน ทำให้กลายเป็นสิว ฉะนั้นคุณควรใช้ผลิตภัณฑ์ล้างเครื่องสำอางดี ๆ นอกจากนั้น ผลิตภัณฑ์บำรุงผิวที่มันหรือแรงเกินไปสำหรับประเภทผิวของคุณก็ส่งผลเสียแบบเดียวกันได้ เหงื่อและความชื้นที่มากเกินไป: อาจจะฟังดูแปลก แต่ว่าบนผิวของเรามียีสต์ชนิดหนึ่งเรียกว่า Malassezia ซึ่งโดยปกติแล้วจะไม่สร้างปัญหาให้ผิว แต่เมื่อยีสต์ได้รับความชื้นมากเกินไป มันจะแพร่กระจายอย่างรวดเร็วและทำให้เกิดสิวได้ ถึงแม้ว่าสิว (โดยเฉพาะสิวเสี้ยนและสิวหัวช้าง) จะน่าบีบแค่ไหน บีบไปก็ยิ่งส่งผลเสีย เพราะจะทำให้แบคทีเรียที่ก่อสิวแพร่ไปส่วนอื่นของใบหน้า นอกจากนั้น มือของคุณยังมีฝุ่น น้ำมันและสิ่งสกปรกอื่น ๆ ที่ไม่เหมาะจะสัมผัสกับผิวที่บอบบาง ฉะนั้นพยายามอย่าใช้มือแตะใบหน้าและบริเวณที่มักเกิดสิวอื่น ๆ เลย
หาคำตอบว่าสภาพผิวของคุณเป็นแบบใด. ล้างหน้าวันละ 2 ครั้งด้วยสบู่หรือโฟมล้างหน้าอ่อน ๆ. ดื่มน้ำให้พอ. ขัดผิวอาทิตย์ละครั้ง. ทาครีมกันแดด. คำนึงถึงสาเหตุต่าง ๆ ที่ก่อให้เกิดสิว. อย่าแกะสิวหรือจับผิวหน้า.
https://www.wikihow.com/Reduce-the-Swelling-and-Redness-of-Pimples
Long-term Care